

**SPECIFIKACIJA sklopa usposabljanj**

**»Razvoj digitalnih javnih storitev«**

Predmet naročila:

Sklop zajema 2 usposabljanji:

1. »Razvoj digitalnih storitev z metodami soustvarjanja (co-creation) – osnovna raven«
2. »Razvoj digitalnih storitev z metodami soustvarjanja (co-creation) – napredna raven«

Temeljni namen sklopa usposabljanj je usposabljanje zaposlenih v javnem sektorju za razvoj digitalnih javnih storitev, kjer so uporabniki v središču razvoja.

Splošni cilji izvajanja sklopa usposabljanj so:

* poznati pomen in prednosti soustvarjanja digitalnih javnih storitev z uporabniki
* spoznati metode soustvarjanja, ugotavljanja in raziskovanja potreb uporabnikov na konkretnih in praktičnih primerih digitalnih javnih storitev
* pridobiti veščine za soustvarjanje digitalnih javnih storitev z uporabniki
* opolnomočiti udeležence, da omogočijo uporabnikom aktivno vlogo v procesu izdelave ali izboljšave digitalne storitve

Naročnik si pridržuje pravico, da izbrane ponudnike povabi tudi k izvajanju drugega usposabljanja s področja vsebin tega sklopa.

Javno naročilo sofinancirata Republika Slovenija, Ministrstvo za javno upravo in Evropska unija – NextGenerationEU iz Mehanizma za okrevanje in odpornost, v okviru ukrepa Modernizacija digitalnega okolja javne uprave, program Krepitev digitalnih znanj in spretnosti javnih uslužbencev.

Opis usposabljanj

1. **Razvoj digitalnih storitev z metodami soustvarjanja (co-creation) – osnovna raven**

**Ciljna skupina in namen:** usposabljanje je namenjeno zaposlenim v javnem sektorju, ki sodelujejo in delajo na področju razvoja javnih storitev (ne nujno že digitaliziranih). Zaželeno je splošno poznavanje digitalnih javnih storitev ter poznavanje osnovnih konceptov uporabniške izkušnje.

Namen je prepoznati prednosti soustvarjanja in pridobiti osnovna znanja ter veščine za izvajanje procesa.

**Trajanje:**

* **izvedba v živo**: 5 pedagoških ur ali
* **izvedba na daljavo**: 5 pedagoških ur

**Cilji**:

* seznaniti udeležence s pomenom soustvarjanja digitalnih javnih storitev z uporabniki
* razumevanje, kako se lotiti razvoja ali izboljšave digitalne storitve, kjer je v središču razvoja uporabnik
* seznaniti udeležence z metodami soustvarjanja, ugotavljanja in raziskovanja potreb uporabnikov

**Vsebina:**

* kaj je soustvarjanje in kakšne so prednosti soustvarjanja digitalnih storitev ter primeri dobrih praks
* na kakšen način se lotiti razvoja ali izboljšave digitalne storitve, kjer bo imel uporabnik aktivno vlogo v procesu
* predstavitev metod kot so: oblikovalsko razmišljanje, intervjuji, persone, fokusne skupine, uporabniške poti, definicija problema, delavnice, prototipi, piloti, iteracije, zajem povratnih informacij, metode testiranja uporabniške izkušnje

**Izvajalci:** Usposabljanje se izvaja z enim izvajalcem.

1. **Razvoj digitalnih storitev z metodami soustvarjanja (co-creation) – napredna raven**

**Ciljna skupina in namen:** usposabljanje je namenjeno zaposlenim v javnem sektorju, ki sodelujejo in delajo na področju razvoja digitalnih javnih storitev in želijo vključiti uporabnike v proces ustvarjanja ali izboljšav digitalnih javnih storitev. *Za udeležbo na usposabljanju se zahteva znanje s področja razvoja digitalnih storitev, ki ga pridobite na usposabljanju Razvoj digitalnih storitev z metodami soustvarjanja (co-creation) – osnovna raven.*

**Trajanje:**

* **izvedba v živo**: 4 pedagoške ure - 1. dan

**in**

* **izvedba na daljavo**: 4 pedagoške ure - 2. dan

**Cilji**:

* praktično seznaniti udeležence z metodami soustvarjanja, ugotavljanja in raziskovanja potreb uporabnikov na konkretnih primerih
* udeležence naučiti prepoznati in nasloviti izzive soustvarjanja digitalnih javnih storitev
* pridobiti veščine vključevanja uporabnikov v proces izdelave ali izboljšave digitalne storitve

**Vsebina:**

* praktični prikaz metod soustvarjanja: analiza problema, analiza potreb, priprava prototipa, testiranje in izboljšave načrtovane digitalne storitve ter uporaba orodij za soustvarjanje na daljavo
* izzivi soustvarjanja v javni upravi z uporabniki in deležniki
* vključevanje uporabnikov v proces izdelave ali izboljšave digitalne storitve na konkretnih primerih

**Izvajalci:** Usposabljanje v paru izvedeta dva izvajalca z izkušnjami s področja razpisanega usposabljanja. Vsak izvajalec mora samostojno izpolnjevati pogoje iz točke 1.1 povabila k oddaji ponudbe. Oba izvajalca sta prisotna ves čas usposabljanja in pri podajanju vsebin aktivno sodelujeta ter se dopolnjujeta. Koordinator bo v dogovoru z izbranimi izvajalci določil pare za izvedbo posameznih terminov.

Oblike in metode dela

Usposabljanje poteka v obliki **delavnic v živo ali na daljavo** (glede na potrebe in pogoje naročnika). V obeh primerih mora biti **poudarjena aktivna vloga udeležencev (praktične vaje, primeri dobrih praks, reševanje problemov, diskusija,** simulacije, kvizi ipd.). Priporočamo, da izvajalec v izvedbo usposabljanja vključi tudi delo na daljavo pred izvedbo delavnice ali po njej (npr. videofilm, vprašalnik, e-gradivo).

Usposabljanje *1. Razvoj digitalnih storitev z metodami soustvarjanja (co-creation) – osnovna raven* se izvaja z enim izvajalcem, usposabljanje *2. Razvoj digitalnih storitev z metodami soustvarjanja (co-creation) – napredna raven* pa se izvaja z dvema izvajalcema, ki usposabljanje izvajata v paru.

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: <https://ua.gov.si/o-nas/za-izvajalce-usposabljanj/>

Ponudniki

Ponudniki so lahko fizične in pravne osebe javnega ali zasebnega prava.

Dinamika izvajanja

|  |  |  |  |
| --- | --- | --- | --- |
| **Usposabljanje** | **Skupno št. izvedb**  **(čas trajanja pogodbe)** | **v živo** | **na daljavo** |
| Razvoj digitalnih storitev z metodami soustvarjanja (co-creation) – osnovna raven | 17 | 5 ped. ur | 5 ped. ur |
| Razvoj digitalnih storitev z metodami soustvarjanja (co-creation) – napredna raven | 12 | 8 ped. ur (4 ped. ure v živo – 1. dan in 4 ped. ure na daljavo – 2. dan) | |

Dejansko število izvedb posameznega usposabljanja je odvisno od potreb, zato je v specifikacijah opredeljeno predvideno število izvedb. Za dinamiko izvajanja posameznega usposabljanja se bosta sproti dogovarjali kontaktna oseba naročnika in izvajalec.

Kraj izvedbe usposabljanja

Izvajanje poteka na lokacijah v Ljubljani in drugih krajih v Sloveniji ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo).

Predstavitev usposabljanja

Na zahtevo naročnika ponudnik, ki izpolnjuje vse zahtevane pogoje, pred podpisom pogodbe zagotovi krajšo podrobnejšo predstavitev usposabljanja in učnih metod. V primeru zavrnitve predstavitve ponudba ponudnika ne bo upoštevana.

Pogodba

Izbrani ponudnik za usposabljanje mora podpisati pogodbo v roku 3 dni od prejema podpisane pogodbe s strani naročnika. **Veljavnost pogodbe je do porabe načrtovanih sredstev v višini 29.493,50 z DDV** oziroma ne dlje kot **do 30. 6. 2026** oziroma **do konca trajanja programa Krepitev digitalnih znanj in spretnosti javnih uslužbencev.**